**380/2015.(X.22.) Kgy. sz. határozat**

1. A Közgyűlés – a Szombathely Megyei Jogú Város Önkormányzata vagyonáról szóló 40/2014. (XII. 23.) önkormányzati rendelet 14. §-a és a rendelet mellékletét képező Versenyeztetési szabályzat alapján - a szombathelyi 2710/1 hrsz-ú, természetben a Március 15. tér 5. szám alatt található, az AGORA Szombathelyi Kulturális Központ kezelésében lévő AGORA – Művelődési és Sportház területén található vendéglátó egység (büfé) 5 évre történő bérbeadására nyilvános liciteljárást kíván lefolytatni.
2. A Közgyűlés a bérlemény minimum bérleti díját 259.000,- Ft/hónap + ÁFA összegben állapítja meg.

A pályázat nyertese az az ajánlattevő lesz, aki a pályázati feltételeknek megfelel és a minimum bérleti díjhoz képest a legmagasabb összegű bérleti díj megfizetésére tesz ajánlatot.

1. A Közgyűlés felhatalmazza a polgármestert, hogy a büfé bérbeadására vonatkozó pályázatot az előterjesztés 1. számú mellékletében rögzített feltételekkel kiírja azzal, hogy a pályázati biztosíték összege 100.000 Ft legyen, továbbá a liciteljárást lefolytató bizottságnak két városi képviselő tagja legyen. A Közgyűlés felhatalmazza az AGORA Szombathelyi Kulturális Központ igazgatóját, hogy a licit nyertesével a bérleti szerződést megkösse.

**Felelős**: Dr. Puskás Tivadar polgármester

 Illés Károly alpolgármester

 Dr. Károlyi Ákos jegyző

 (A végrehajtásért:

 Lakézi Gábor, a Városüzemeltetési Osztály vezetője

Parais István, az AGORA Szombathelyi Kulturális Központ igazgatója)

**Határidő**: a pályázat kiírására: 2015. november 9.